తెనుగు పత్రిక

తెలంగాణలో హైదరాబాదుకు బయట వెలువడ్డ తొలితరం పత్రికల్లో తెనుగు పత్రిక ఒకటి. నేటి మహబూబాబాదు జిల్లా, ఇనుగుర్తి గ్రామం నుండి ఒద్దిరాజు సోదరులు ఈ పత్రికను వెలువరించారు. 1922 ఆగస్టు 27 న ఈ వారపత్రిక తొలిసారి ముద్రితమైంది. 5 సంవత్సరాల పాటు నడిచి 1927 లో మూతపడింది.

సోదరులైన ఒద్దిరాజు సీతారామచంద్రరావు, ఒద్దిరాజు రాఘవరంగారావులు ఈ పత్రికను తమ స్వగ్రామం ఇనుగుర్తి నుండి ప్రచురించారు. సంపాదకుడు ఒద్దిరాజు సీతారామచంద్రరావు కాగా, సహాయ సంపాదకుడుగా ఒద్దిరాజు రాఘవరంగారావు ఉండేవాడు. ఈ పత్రిక నిర్వహణలో మాడపాటి హనుమంతరావు కూడా సహకరించాడు. ఒకసమయంలో పత్రిక సర్క్యులేషను 500 ఉండేది.

 రచనలు 
తెనుగు పత్రిక సాహిత్యం, సంఘసంస్కరణ, గ్రంథాలయోద్యమానికి ప్రత్యేక ప్రాధాన్యత నిచ్చేది. శేషాద్రి రమణ కవులు, హరిబాపయ్య, పంగనామముల రామచంద్రరావు, రాయప్రోలు సుబ్బారావు, దేవులపల్లి వేంకటాచలపతిరావు, నామపల్లి కృష్ణారావు, చకిలం శ్రీనివాసశర్మ, బి.వెంకటరామరాజు, హరిదాసు, మధురకవి, గంగుల శాయిరెడ్డి, నందిగామ దత్తాత్రేయశర్మ, బి.భూమలింగం, చిట్టా రాజన్న, పందిటి సత్యవతీబాయి, చాట్రాతి లక్ష్మీనరసమాంబ, పాపమ్మ తదితరుల రచనలు ఈ పత్రికలో వచ్చేవి.

 మూలాలు 

వర్గం:మూతబడిన తెలుగు పత్రికలు
వర్గం:తెలుగు వారపత్రికలు
వర్గం:తెలంగాణ నుండి ప్రచురితమైన తెలుగు పత్రికలు
వర్గం:20 వ శతాబ్దపు తెలుగు పత్రికలు